Cuneiform Tablet Kt v/k 49 (AKT 3 103)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na {d}UTU-ba-ni LUGAL-sú-en₆ {d}UTU-ták-lá-ku ù en-um-a-šur qí-bi-ma um-ma a-šur-mu-ta-bi₄-il₅-ma a-ḫu-a a-tù-nu a-šu-mì AN.NA a-na-kam iš-tí DAM.GÀR na-wu-a-ku-ma u₄-mu-ú e-tù-um ša-ki-in a-ḫu-a a-tù-nu i-na {d}UTU-ši ṣú-ḫa-ru-a i-lu-ku-ni-ni iḫ-da-ma AN.NA-ki ma-la DINGIR-ba-ni i-ra-de₈-ú er-ša-šu-ma ṣú-ḫa-ru-a u₄-ma-kál lá i-bi₄-tù AN.NA a-na DUMU um-mì-a-nim ke-nim pí-iq-da-ma i-na za-al-pá a-gu₅-ba-ab-tim li-ip-qí-du-šu a-ḫu-a a-tù-nu ṣú-ḫa-ri-a lá tù-ša-as-ḫa-ra-ma KÙ.BABBAR i-na qá-tí-a lá tù-ša-ak-ba-sà